CELEX: 31986R3753
Language: el
Date: 1986-12-09 00:00:00
Title: Κανονισμός (ΕΟΚ) αριθ. 3753/86 της Επιτροπής της 9ης Δεκεμβρίου 1986 περί καταργήσεως του κανονισμού (ΕΟΚ) αριθ. 3337/86 περί παύσεως της αλιείας λίγκας καi μπλε λίγκας από πλοία με σημαία της Γαλλίας

Avis juridique important

|

31986R3753

Κανονισμός (ΕΟΚ) αριθ. 3753/86 της Επιτροπής της 9ης Δεκεμβρίου 1986 περί καταργήσεως του κανονισμού (ΕΟΚ) αριθ. 3337/86 περί παύσεως της αλιείας λίγκας καi μπλε λίγκας από πλοία με σημαία της Γαλλίας  

Επίσημη Εφημερίδα αριθ. L 348 της 10/12/1986 σ. 0039

***** ΚΑΝΟΝΙΣΜΟΣ (ΕΟΚ) αριθ. 3753/86 ΤΗΣ ΕΠΙΤΡΟΠΗΣ  της 9ης Δεκεμβρίου 1986  περί καταργήσεως του κανονισμού (ΕΟΚ) αριθ. 3337/86 περί παύσεως της αλιείας λίγκας και μπλε λίγκας από πλοία με σημαία της Γαλλίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,  Εκτιμώντας:  ότι με τον κανονισμό (ΕΟΚ) αριθ. 3337/86 της Επιτροπής (3) επαύθη η αλιεία λίγκας και μπλε λίγκας στα ύδατα των Νήσων Φερόε από πλοία με σημαία της Γαλλίας ή νηολογημένα στη Γαλλία από την 1η Νοεμβρίου 1986·  ότι η Γερμανία μετέφερε στη Γαλλία, στις 14 Νοεμβρίου 1986, 600 τόνους μπλε λίγκας και λίγκας στα ύδατα των Νήσων Φερόε·  ότι, κατά συνέπεια, πρέπει να επιτραπεί η αλιεία λίγκας και μπλε λίγκας στα ύδατα των Νήσων Φερόε από πλοία με σημαία της Γαλλίας ή νηολογημένα στη Γαλλία· ότι, ως εκ τούτου, είναι απαραίτητο να καταργηθεί ο κανονισμός (ΕΟΚ) αριθ. 3337/86,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3337/86 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Δεκεμβρίου 1986.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 361 της 31. 12. 1985, σ. 42.  (3) ΕΕ αριθ. L 306 της 1. 11. 1986, σ. 45.